На міжнародны статус беларускай мовы звярнуў увагу дырэктар Цэнтра даследаванняў беларускай культуры, мовы і літаратуры НАН Беларусі акадэмік А.І. Лакотка. “На свеце няма непрыгожых моў. У час глабалізацыі, – адзначыў Аляксандр Іванавіч, – імкненне да захавання моўнай разнастайнасці абсалютна натуральнае. Таму ААН і прыняла рашэнне аб святкаванні Міжнароднага дня роднай мовы. Прыемна адзначыць, што з кожным днём беларуская мова выходзіць за межы краіны і набывае аўтарытэт. Усе, хто хоць праз бываў за мяжой, ведаюць, з якой цікавасцю слухаюць нас там, калі мы размаўляем па-беларуску. Гэта сведчанне таго, што беларуская мова мае вялікі эстэтычны патэнцыял і што яна выконвае свае камунікатыўныя функцыі як высакаразвітая літаратурная мова. А настрой і жаданне абмеркаваць актуальныя праблемы яе функцыянавання і развіцця ў нашай краіне падчас дзён роднай мовы – гэта актуальна, знакава і важна”.